મોટા ભાગે શીખ ઉત્સવોએ ૧૦ ગુરુઓના તેમના જન્મ જયંતિ પર ઉજવાવમાં આવે છે. આ ગુરુઓ કે જેમનો શીખ ધર્મમાં મોટો ફાળો છે. સામાન્ય રીતે બે દિવસ જયંતિ ઉજવવામાં આવે છે. નાનક જયંતિ માટે મુખ્ય તફાવત કહી સકાય કે આ ઉત્સવ ત્રિદિવસીય હોય છે. જેમાં પ્રકાશ ઉત્સવના આગલા દિવસે ‘નગરકીર્તન’નું આયોજન કરવામાં આવે છે. ધર્મનો સંદેશ અનુયાયીઓ દ્વારા ગીત ગાઈને અને નૃત્ય કરીને આપવામાં આવે છે. માર્ગ પર રવાડી નિકડે છે. અનુયાયીયો દ્વારા ‘શીખ ધ્વજ‘ લહેરાવવામાં આવે છે જે ‘નિશાન સાહિબ ‘ તરીકે ઓળખાય છે. આ રવાડીમાં ગુરુગ્રંથ સાહેબની ‘પાલખી‘ પણ હોય છે. ‘અખંડપાઠ‘નું આયોજન કરવામાં આવે છે. અખંડ પાઠ એટ્લે કે વિવિધ ગુરુદ્વારામાં ‘ગુરુગ્રંથસાહિબ’ને અખંડ(સળંગ) ૪૮ કલાક સુધી વાંચવામાં આવે છે. આ સાથે ‘ગટકા‘(શીખ માર્શલ આર્ટ) કરવામાં આવે છે. જે શીખ સમાજની વીરતા અને કૌશલ્ય દર્શાવે છે. સુશોભિત અને પ્રતિકાત્મક ટેબ્લો રજૂ થાય છે. મુખ્ય દિવસે લોકો ‘ભક્તિ ભજન’(અસા–દી-વાર)ગાય છે. વહેલી સવારે પ્રભાતફેરીનું આયોજન હોય છે. સવારે ભજન બાદ કથા હોય છે. ગુરુ નાનકજીએ શાસ્ત્રોમાં કહેલી વાતને વાંચવામાં આવે છે. કથા પછી ગુરુની કીર્તન દ્વારા ભક્તિ કરતાં સમાપન કરવામાં આવે છે. તેમના ધાર્મિક સ્થળોને ખૂબ સુંદર રીતે શણગારવામાં આવે છે. કોઈ પણ ઉત્સવ હોય એમાં સુંદર જમણવારનું આયોજન હોય છે. જે ‘લંગર’ તરીકે ઓળખાય છે. જેમાં સ્વયંસેવકો હોશભેર જોડાય છે, સેવા આપે છે. નાતજાતના ભેદભાવ વિના લંગર બધા માટે હોય છે. શાકાહારી ભોજન દાળ, રોટલી, ભાત, શાક અને હલવો.